Pärsama Püha Innokenti kogudus

Pärsama Püha Innokenti kogudus on õigeusu kogudus Saaremaal. Pärsama Püha Innokenti kirik asub Pärsama külashttps://www.eoc.ee/kogudus/parsama-puha-innokenti-kogudus/?v=a57b8491d1d8.

 Ajaloost 
Kogudus asutati 23. juulil 1902. aastal Leisi, Ööriku, Piila ja Reomäe kogudustest eraldamise teel, sest õigeusklike arv piirkonnas oli jõudsalt kasvanud. Tolleaegne kirikuseadustik lubas uue koguduse avamist vaid tungival vajadusel ja kui uue koguduse hingekirjas oli vähemalt 700 hinge. 1905. aastal oli kogudusel 1648 liiget. Esimene jumalateenistus peeti Pärsama mõisa ruumides. Hiljem ehitati koguduse jaoks lihtne piklik kivist kirikuhoone püha piiskopi Innokenti auks, kirik valmis 1909. aastal. Ehitus läks maksma 2500 rubla.

Hariduse levitamiseks tegutsesid koguduses alates 1902. aastast kihelkonnakool ning Koikla, Nihatu, Mätja ja Pärsama abikoolid. Kogudust on teeninud preester Mihail Bobkovski aastatel 1902–1908, ülempreester Georg Endrekson (Karmla) aastail 1909–1944, ülempreester Aleksander Riisik aastail 1944–1956, preester Aleksei Särel aastail 1956–1961, ülempreester Innokenti Hiet 1961–2010.Üpr. A. Põld. EAÕK Pärsama Püha Innokenti kogudus. - Metropoolia, nr 44, Detsember 2008. lk 8

 Viited 

Kategooria:Eesti õigeusu kogudused
Kategooria:Eesti Apostlik-Õigeusu Kirik
Kategooria:EAÕK Pärnu ja Saare piiskopkond
Kategooria:Karja kihelkond